Publication: Magyar Közlöny
Issue: MK-2003-55 (Year: 2003, Number: 55)
Era: 1990-2004
Section: Az Alkotmánybíróság a 6/1997. (II. 7.) AB határozatában (ABH 1997, 67, 71.) a sorkatonai szolgálatnak a közszolgálati idõbe való be nem számítására vonatkozóan vizsgálta a diszkrimináció tilalmát, valamint az emberi méltósághoz való jogot. Ennek során kifejtette: „[a]z, hogy a
Paragraph Index: 203

Az Alkotmánybíróság a 6/1997. (II. 7.) AB határozatában (ABH 1997, 67, 71.) a sorkatonai szolgálatnak a közszolgálati idõbe való be nem számítására vonatkozóan vizsgálta a diszkrimináció tilalmát, valamint az emberi méltósághoz való jogot. Ennek során kifejtette: „[a]z, hogy a törvényhozó hogyan határozza meg a közszolgálati jogviszonyban töltött idõ számítását, alapjognak nem minõsülõ egyéb jogra vonatkozik, ekként általánosságban a törvényhozó szabadságára tartozó kérdés. A szabályozás tartalmi korlátját jelenti viszont a diszkrimináció-tilalom és az emberi méltósághoz való általános személyiségi jog, az egyenlõ méltóságú személyként való kezelés alkotmányos követelménye.” (ABH 1997, 67, 68—69.) Az Alkotmánybíróság ebben a határozatában az Alkotmány 70/A. §-ában foglaltak értelmezésével kapcsolatban elvi éllel mondta ki, hogy: „A törvényhozó általában szabadon döntheti el azt is, hogy a közszolgálati jogviszonyban töltött idõ számításánál hogyan veszi figyelembe a munkavégzési kötelezettséggel nem járó idõtartamot. Ennek során azonban nem járhat el önkényesen, azaz az emberi méltóság alapjogán nem eshet csorba, azonos tisztelettel és körültekintéssel, az esetleg eltérõ egyéni szempontok megfelelõ figyelembevételével kell eljárnia.” (ABH 1997, 67, 69.)

Source: https://magyarkozlony.hu/hivatalos-lapok/d2ba72c2fd32cc7374802194c01abcb63028e1e5/dokumentumok/99d1dece22050bc12460f6fbaf5c6e0e6b75c2b1/letoltes